OpenLLM-France/wikimedia huggingface dataset:
# Kostolná-Záriečie

Kostolná-Záriečie Eslovakiako udalerri bat da, Trenčíngo barrutian kokatuta. 3,67 km²ko azalera du eta 667 biztanle 2017ko datuen arabera.

## Historia

Idatzizko lehen aipamena 1318. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1071496
* Multimedia: Kostolná-Záriečie / Q1071496
ieaTrenčíngo barrutiko udalerriak :
# Lake Mary (Florida)

Lake Mary Floridako hiri bat da. Seminole konderrian kokatua dago. 2010ean 14.807 biztanle zituen, 25,0 kilometro koadrotan banatuta.

## Ikus, gainera

* Seminole konderria

## Kanpo estekak

* Datuak: Q989484
* Multimedia: Lake Mary, Florida / Q989484
# Lake Mary Ronan (Montana)

Lake Mary Ronan Ameriketako Estatu Batuetako erroldak esleitutako leku bat da. Lake konderrian dago, Montana estatuan. 53 biztanle ditu, 2,719397 kilometro koadroko azaleran banatuta.

## Ikus, gainera

* Lake konderria

## Kanpo estekak

* Datuak: Q5969531
# Lake Mathews (Kalifornia)

Lake Mathews Ameriketako Estatu Batuetako erroldak esleitutako leku bat da. Riverside konderrian kokatuta dago, Kalifornia estatuan. 5.972 biztanle ditu, 41,25182 kilometro koadroko azaleran banatuta.

## Ikus, gainera

* Riverside konderria

## Kanpo estekak

* Datuak: Q6476833
# Lake McMurray (Washington)

Lake McMurray Ameriketako Estatu Batuetako erroldak esleitutako leku bat da. Skagit konderrian kokatuta dago, Washington estatuan. 382 biztanle ditu, 1 kilometro koadroko azaleran banatuta.

## Ikus, gainera

* Skagit konderria

## Kanpo estekak

* Datuak: Q1515588
* Multimedia: Lake McMurray, Washington / Q1515588
# Lake Meade (Pennsylvania)

Lake Meade Ameriketako Estatu Batuetako erroldak esleitutako leku bat da. Adams konderrian kokatuta dago, Pennsylvania estatuan. 2.539 biztanle ditu, 4,524122 kilometro koadroko azaleran banatuta.

## Ikus, gainera

* Adams konderria

## Kanpo estekak

* Datuak: Q1181316
# La Rasa

La Rasa leku ezberdinak izendatzeko erabiltzen da:
# La Rambla

    Beste esanahietarako, ikus «La Rambla (Kordoba)».
La Rambla Bartzelonako erdigunean dagoen pasealeku nabarmen eta ezagun bat da.

## Kokalekua

Katalunia plaza eta Portu Zaharra lotzen ditu. Ciutat Vella barrutiaren barnean dago, alde batean El Gòtic auzoa eta bestean El Raval auzoa dituelarik.

## Pasealekua

Pasealekua egun osoz eta goizeko ordu txikiak arte jendez betea egon ohi da. Prentsa saltoki, loradenda, hegazti saltoki, kale-aktore ibiltari, kafetegi, jatetxe eta dendez ongi hornitua dago. Portutik hurbil azoka txikiak jartzea ohikoa izaten da, bertan margolari, karikaturagileak eta marrazkilariak topa daitezkelarik. La Ramblatik paseatu ezkero hainbat eraikin interesgarri ikus daitezke, adibideaz Erreginaordearen Jauregia, bai eta La Boqueria merkatu ospetsua eta El Liceu antzokia ere, bertan opera eta balletak antzezten direlarik. Luzera laburreko bere alboko kale batek Plaça Reial enparantzara bideratuko gaitu, palmera eta arkupedun etxez osaturiko enparantza da, arkupe hauen itzalpean garagardotegi eta jatetxe aunitz daude, era berean enparantza hau igande goizetan zigilu eta moneta bildumazaleen topagune izan ohi da.
La Rambla pasealekua Portu Zaharran amaitzen da (Bakearen Ataria enparantza), hemen Colonen monumentua ospetsua dago. Mendialdetik eta Katalunia plazatik joan ezkero, hiribidea Eixample auzoan zehar gorantz doa, azkenik Avinguda Diagonal etorbidearekin topatu arte, zati honek Rambla de Catalunya izena hartzen du, hau Ciutat Vella barrutian barna doan pasealekutik beste pasealeku ezberdin bat izango balitz bezala jo ohi da.

## Les Rambles

La Rambla ibiltokiak izen ezberdinak ditu bere atal bakoitzean, eta horrexegatik Les Rambles ("Ramblak") izenez ere ezagutu ohi da. Goitik behera jarraituz, hauek osatzen dute:
* Rambla de Canaletes (bertan Canaletes iturria dago).
* Rambla dels Estudis.
* Rambla de les Flors (edo Rambla de Sant Josep).
* Rambla dels Caputxins (edo Rambla del Centre).
* Rambla de Santa Mònica.
Portutik haratago pasabide zabal bat igaro ezkero Rambla de Mar delakoarekin jarraitzen du, Helio Piñón eta Albert Viaplana arkitektoek egindakoa. Hemen Maremagnum merkatalgunea dago.

## Garraioak

La Rambla hiribidetik 14, 59 eta 91 autobus lineak igarotzen dira, hauei gaueko N9, N12 eta N15 lineak gehitu behar zaizkie.
Bartzelonako metroaren 3. lineak hiribide honetan hiru geltoki ditu: Plaça de Catalunya geltokia (goialdean, 1 linearekin lotzen delarik), Liceu geltokia (hiribidearen erdialdean, Liceu antzokiaren aurrealdean) eta Drassanes geltokia (hegoaldeko muturrean).

## Iruditegia

* Les Rambles hiribidea eta berau osatzen duten zati ezberdinak.
* La Ramblako ohiko kale-aktore bat
* Loradenda bat
* La Rambla hiribidea
* Gauez

## Leku interesgarriak

* Canaletes iturria
* El Liceu
* La Boqueria
* Plaça Reial
* Colonen monumentua
* Katalunia plaza

## Kanpo estekak

* La Rambla, Bartzelonako Udalaren webgunean
* Associació d'Amics de la Rambla
* Datuak: Q850593
* Multimedia: La Rambla / Q850593
# La Quebrada (Acapulco)

La Quebrada, Mexikoko Acapulco hirian dagoen 45 metro garaierako itsaslabar bat da.

## Jauziak

Mundu mailan bertatik igerilariek beren buruak Ozeano Barearen uretara jauzi akrobatikoak eginez botatzen dituztelako ezaguna da. Usadio hau 1934an hasi zen egiten, batzutan jauzilariak itsaslabarraren goialdera suziriekin igo ohi dira. Jauzi hauen arriskua jauzilariek goialdetik olatuek itsas maila goratzen duten une zehatza kalkulatu beharrean datza, bestelakoan heriotza ziurra litzateke, itsas maila baxua izanik beheko arrokak agerian gelditzen baidira.

## Kanpo estekak

* Datuak: Q1245666
* Multimedia: La Quebrada / Q1245666
# La Rambla (Kordoba)

La Rambla Kordobako probintziako udalerria da Campiña Sur eskualdean dagoena. 2009ko urtarrilaren 1eko erroldaren arabera herriak 7.601 biztanle zituen.

## Ikus, gainera

* Kordobako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1645517
* Multimedia: La Rambla (Córdoba) / Q1645517
# La Quinta (Kalifornia)

La Quinta Kaliforniako hiri bat da. Riverside konderrian kokatua dago. 2010ean 37.467 biztanle zituen, 91,0 kilometro koadrotan banatuta.

## Ikus, gainera

* Riverside konderria

## Kanpo estekak

* Datuak: Q983614
* Multimedia: La Quinta, California / Q983614
# Lapurdiko armarria

Lapurdiko armarria Euskal Herriko herrialde horretako armarria da.

## Deskribapena

Erdibitutako armarri honek alderdi bi ditu: lehendabizikoan eskuan arpoi-dardo bat duen lehoi gorri bat urrezko eremu batean dago, bigarrenean, berriz, urrezko zitori horia eremu urdinean.

## Historia

Philippe Veyrinen esanetan armarria antzinako bizkondeen armarrian oinarrituta dago, honek zitori horia eta lehoi gorria zituelako. Zitori horiari buruz eztabaida ugari izan da adituen artean, batzuk 1451n Frantziako Erresumarekin batu zenean jarri zutela eta besteek Oto I.a Handiaren garaikoa zela diotelako.
Edonola ere, armarria Uztaritzekoa ere bada, herrialdeko lehendabiziko hiriburua eta Lapurtarren Biltzarraren lehendabiziko egoitza zena.

## Erreferentziak

* ↑ Philippe Veyrin, "Les Basques", Arthaud: 1975 ISBN 2-7003-0038-6
* ↑ Auñamendi Eusko Entziklopedia. Lapurdi (heráldica). .

## Ikus, gainera

* Lapurdiko bandera

## Kanpo estekak

* Datuak: Q12261883
# Lapurdiko estropada zaharrak

Lapurdiko estropada zaharrak, XIX. mendearen bukaeran Lapurdiko hainbat herritan jokatu ziren estropadak dira.

## Historia

Ezagutzen den lehenengo estropada 1853an izan zen Baionan. Lau traineru lapurtarrek, eta Hondarribia, Pasaia eta Donostiar banak izan zuten lehia baina ez da garailearen izenik ezagutzen. 1890 arte arrantzale lapurtarren artean traineru estropada ugari izan ziren eta Donibane Lohitzuneko arrantzaleak nagusitu ziren gehienetan. Hala ere garai hartako komunikabideek gipuzkoarrekin izandako lehien berri baino ez dute ematen, nazioarteko estropada kontsideratzen baitziren, eta honako hauek dira jasotako emaitzak:

### Baionan

| Urtea | Irabazlea | Bigarrena |
| 1855 | Lekeitio | -- |
| 1862 | Hondarribia | -- |
| 1867 | Hendaia | -- |
| 1891 | Baiona | Donostia |

### Donibane Lohitzunen

| Urtea | Irabazlea | Bigarrena | Hirugarrena |
| 1891 | Hondarribia | Hondarribia | Donostia |
| 1892 | Hondarribia | Getaria (Lapurdi) | Donibane Lohitzune |
| 1900 | Getaria (Gipuzkoa) | San Pedro | -- |

### Miarritzen

| Urtea | Irabazlea | Bigarrena |
| 1893 | Hondarribia | -- |
| 1895 | Hondarribia | -- |
| 1908 | Getaria (Gipuzkoa) | Hondarribia |
| 1909 | Orio | -- |

### Hendaian

| Urtea | Irabazlea | Bigarrena |
| 1893 | Hendaia | Irun |

## Garaipenak

| Herria | Garaipenak | Urteak |
| Hondarribia | 5 | Baionan: 1862 D. Lohitzunen: 1891, 1892 Miarritzen: 1893, 1895 |
| Getaria (Gipuzkoa) | 2 | D. Lohitzunen: 1900 Miarritzen: 1908 |
| Hendaia | 2 | Baionan: 1867 Hendaian: 1893 |
| Lekeitio | 1 | Baionan: 1855 |
| Baiona | 1 | Baionan: 1891 |
| Orio | 1 | Miarritzen: 1909 |

## Bibliografia

* Estropadak, Regatas de Traineras, Rafael Aguirre Franco,, Zarautz 1972.

## Kanpo estekak

* Datuak: Q12261885
# Lapurdiko zubia (Baiona)

Lapurdiko zubia (frantsesez Pont du Labourd) Lapurdiko Baiona hiriburuan dagoen zubia da. Errobi ibaia zeharkatzen du eta Lauga auzoan dago. 1989an eraiki zen eta hormigoi eta altzairuz egina dago.

## Kanpo estekak

* Lapurdiko zubiari buruzko orrialdea. Structurae.info (Ingelesez)
* Datuak: Q17485728
* Multimedia: Pont du Labourd, Bayonne / Q17485728
# Lapurdum (aldizkaria)

    Artikulu hau aldizkariari buruzkoa da; beste esanahietarako, ikus «Lapurdi».
Lapurdum urtero argitaratzen duten aldizkari zientifikoa, euskal gaiak eta, batez ere, euskara ikertzen nabarmendu dena. 1996an Jean-Baptiste Orpustanek sortu zuen.
IKER UMR5478k argitaratzen du, Paueko eta Aturrialdeko Unibertsitateak lagunduta. Egungo zuzendaria Xarles Bidegain, idazkariak Ur Apalategi, Urtzi Etxeberria eta Aritz Irurtzun, administratzailea Jon Casenave eta maketatzaileak Inès Secondat eta Jean-Philippe Talec dira.

## Erreferentziak

* ↑ L'Express : Les 100 qui font bouger le Pays basque

## Lien externe

* (Frantsesez) Webgune ofiziala

## Kanpo estekak

* Datuak: Q3217793
# Lapurreta

Lapurreta inoren ondasuna irabazi-asmoz harrapatzea da, gauzetan indarrez edota pertsonetan bortxakeriaz edo beldurrarazteaz jokatuz. Delitugileari lapurra edo ohoina deritzo. Lapurreta delitu handiagoa da ebasketa baino.

### Etimologia

Oin oin Joseba Lakarraren ikerketen arabera.

## Erreferentziak

* ↑ Joseba Lakarra (2002). Etymologiae (proto)uasconicae LXV.

## Kanpo estekak

* Datuak: Q53706
* Multimedia: Robbery / Q53706
# Lapurdiko ermandadea

Lapurdiko Ermandadea —frantsesez, Armandat (du pays de Labourd)— 1396. urtean, Lapurdin, Hego Euskal Herriko lurraldeetan egiten zenaren irudira, gaiztaginen ekinari aurre egiteko sortu zen erakunde armatua. Joanes Gantekoa Akitaniako dukeak eta Henrike IV.a Ingalaterrako erregeak onartu zuten Ermandadea, 1400. eta 1403. urteetan. Ermandadeak bideratzen zituen gaiztaginen aurkako zigorrak, eta justiziaz ere arduratzen zen, oro har. Hamalau urtetik gorako lapurtar guztiek zin egin behar zuten Ermandadearekiko leialtasuna.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Arabako Ermandadea
* Bizkaiko Ermandadea
* Gipuzkoako Ermandadea
* Lantziegoko ermandadea

## Kanpo estekak

* Datuak: Q12261882
# Lapurdiko kosta

Lapurdiko kosta (frantsesez, Côte basque) laua da Bizkaiakoa edota Gipuzkoakoarekin alderatuta. Hondartza luzeak daude eta hegiak altuera txikikoak dira. Bidasoa eta Atturri ibaiek bere urak bertan isurtzen dituzte.

## Hendaiatik Donibane Lohitzunera

Hendaiatik Donibane Lohitzunera kostalde gorabeheratsua da, baina inondik-inora Bizkaia edo Gipuzkoan izan daitekeen gora behera maila berarekin. Hendaian hondartza luzea dago, Ondarraitz eta hondartzaren ekialdean Abbadia jauregia dago.
Ipar-ekialderantz jarraitzen Ziburu eta Donibane Lohitzune bustitzen dituen badia dago. Hemen Urdazuri ibaia itsasoratzen da. Hondartza txikiak eta orientazio ezberdinekoak daude.

## Donibane Lohitzunetik Aturrira

Donibane Lohitzunetik Aturri ibaira kostaldea lauagoa egiten da eta hondartzak estuak baina oso luzeak. Honen adibide dira Ilbarritz eta Miarritzeko Hondartza Handia. Miarritzen bertan bi irtenune daude, San Martin eta Atalaia.
Aturritik iparraldera Bokale dago, eta han hasten da jada Landetako lurra.

## Erreferentziak

* ↑ Euskaltzaindiko Exonomastika Batzordea: «Kosten izenak», Euskera, LII, 2007, 3.

## Ikus, gainera

* Euskal Herriko kosta
* Baiona-Donostia Euskal Eurohiria

## Kanpo estekak

* Datuak: Q20492267
# Kuartz (musika taldea)

Kuartz 2016an Bastidan (Nafarroa Beherea) sortutako rock eta blues musika taldea da. Ibes Mongaburek eta Oihan Delavignek osatzen dute.

## Diskografia

* Kuartz (2018, autoekoizpena)

## Erreferentziak

* ↑ «Kuartz» www.badok.eus (Noiz kontsultatua: 2019-01-29).

## Kanpo estekak

* Webgune ofiziala
* Datuak: Q61365996
# Kuartzo diorita

| Kuartzo diorita | Kuartzo diorita | Kuartzo diorita |
| Arroka igneoa ||||
| Mineral garrantzitsuak | Oligoklasa Andesina Kuartzoa Piroxenoak Biotita Anfibolak | Oligoklasa Andesina Kuartzoa Piroxenoak Biotita Anfibolak |
| Dentsitatea | 2,841 g/cm$^3$ | 2,841 g/cm$^3$ |
Kuartzo diorita arroka igneo plutoniko feltsiko bat da. Feldespato potasikoa %10a baino gutxiago da eta kuartzoa %5etik %20ra doa. Definizio zaharretan tonalita erabiltzen zen hauek izendatzeko, baina gaur egun tonalitak kuartzoa %20tik gora denean izendatzen dira.

## Erreferentziak

* ↑ Densities of Rocks Calculated from Their Chemical Analyses

## Kanpo estekak

* Datuak: Q1282328
* Multimedia: Quartz diorite / Q1282328
# Kuartil

Estatistikan, kuartilek 4-koantilak dira, eta beraz, datu multzoa edo banaketa 4 zati berdinetan banatzen dute. Beraz 3 kuartil daude, Q$_1$, Q$_2$, Q$_3$ (lehenengo, bigarren eta hirugarren koartila), bat etorriz hurrenez hurren 25., 50. eta 75. pertzentilekin. Adibidez, Q$_3$ hirugarren kuartiletik behera datuen %75 dago (eta gora %25). Kuartil jakin bat kalkulatzeko dagokion pertzentila kalkulatzen da.

## Ikus gainera

* Kalkulurako, koantil.
# Kuartzita armorikar

Kuartzita armorikarra edo kuartzita ordoviziarra Ordoviziarraren hasieran sortutako formazio geologiko bat da, silikatozko zementua duten kuartzitaz eta kuartzoarenitaz osatua. Iberiar Mendilerroaren eta Armorikako mendigunearen baitan arroka formazio nabarmenak dira. Iberiar Penintsulan, Mendebaldeko Asturias-Leon Zonaldean, Kantabriako Zonaldean, Iberiar Erdiguneko Zonaldean eta Ossa-Morenan agertzen den formazioa da. Bere izena Bretainian egindako deskribapenetatik dator.

## Kanpo estekak

* Datuak: Q16553938
* Multimedia: Armorican Quartzite / Q16553938
# Kuartika puntiforme

Matematikan, kuartika puntiformea kurba kuartiko unikursal bat da, hiru inflexio-punturekin, ekuazio honen bidez adierazia:
    $a^{2}y^{2}-b^{2}x^{2}=x^{2}y^{2}\,$
Kuartika puntiformeak hiru puntu bikoitz ditu plano proiektibo errealean: x=0 eta y=0, x=0 eta z=0, y=0 eta z=0, eta, beraz, zero generoaren kurba unikursala (arrazionala) da.
Baldin eta
    $f(z)=\sum _{n=0}^{\infty }{2n \choose n}z^{2n+1}=z+2z^{3}+6z^{5}+20z^{7}+\cdots$
orduan
    $y=f\left({\frac {x}{2a}}\right)\pm 2b\$
kurbaren bi adarrak dira jatorrian.

## Kanpo estekak

* Datuak: Q3822077
# Kuartzita

| Kuartzita | Kuartzita | Kuartzita | Mineral infotaula irakurtzeko era |
| Arroka metamorfikoa ||||
| Mineral garrantzitsuak | Kuartzoa | Kuartzoa |
Kuartzita harea kuartzotsuen metamorfismoaz sortzen den arroka da. Oso gogorra da eta ez da batere erraz higatzen.

## Ezaugarriak

Kuartzita gehienek beren osaeraren %90a baino gehiago kuartzoz osatua daukate, batzuk %99a ere izan dezakete. Tenperatura eta presio altuan birkristalizaturiko arrokak dira, foliaziorik aurkezten ez dutenak. Normalean zuri edo gris argiak dira baina oxido ferriko trazak badituzte gorrixkak izan daitezke. Noizbehinka hori, berde edo urdinak ere aurkitu daitezke, izan ditzaketen mineral gehigarrien arabera.
Higadura kimikoarekiko oso erresistentea da eta tontor zorrotzeko mendilerroak eratzen ditu, honen adibide garbia dira Ipar Amerikan dauden Appalacheak. Meteorizazio motel honekin sortarazten dituen lurzoruak finak izaten dira eta ondorioz landaretza urria izaten dute mendilerro hauek.

## Erabilerak

Kuartzoa lortzeko iturri naturala da. Erdi Aroan sukarriaren ordezko erabili ohgi zen baina kalitate eskasagoko materiala da.

## Iruditegia

* Kuartzita.
* Kuartzitazko labana.
* Kuartzitazko mendiak Eskozian.
* Kuartzitazko harkaitza Dolomitetan.
* Kuartzitazko egiptiar eskulturak.

## Kanpo estekak

* Datuak: Q237883
* Multimedia: Quartzite / Q237883
# Kuartil arteko ibiltarte

Estatistikan, kuartil arteko ibiltartea sakabanatze neurri absolutu bat da. Honela izendatu eta kalkulatzen da:
       $I_{Q}=Q_{3}-Q_{1}\,$,
non Q$_1$ eta Q$_3$ lehenengo eta hirugarren kuartilak diren hurrenez hurren.
Zenbat eta handiagoa izan, sakabanatzea handiagoa izango da, baina ezin da finkatu balio bat sakabanatze handia erakusten duenik. Dagokion sakabanatze neurri erlatiboa, datu-multzo ezberdinen sakabanatzeak erkatzeko, kuartil arteko ibiltarte erlatiboa da.

## Propietateak

* Muturreko datuak daudenerako neurri aproposa da, neurri jasankorra baita.
* Datuen azterketa esploratzailean maiz erabiltzen den neurria da, kaxa diagrama osatzeko esaterako.
* Eragozpen gisa, ez du kontuan hartzen datuetan biltzen den informazio guztia, erdian dauden datuen %50ak bakarrik hartzen baititu kontuan.

## Kanpo estekak

* Datuak: Q1916617
* Multimedia: Interquartile range / Q1916617
# Kuartil arteko ibiltarte-erdi

Estatistikan, kuartil arteko ibiltarte-erdia honela kalkulatzen den zentro neurria da:
    ${\frac {Q_{1}+Q_{3}}{2}}$
Bere abantaila nagusia jasankortasuna edo muturreko datuen eragin eza. Hau dela eta, datuen azterketa esploratzailean erabili ohi da.
Eragozpen gisa aipatu behar da ez duela datuetan biltzen den informazio guztia kontuan hartzen.
Erabat simetrikoa den banaketa batean, kuartil arteko ibiltarte-erdia bat dator medianarekin.

## Kanpo estekak

* Datuak: Q6842242
# Kuartil arteko ibiltarte erlatibo

Estatistikan, kuartil arteko ibiltarte erlatiboa kuartil arteko ibiltartetik eratortzen den sakabanatze neurri erlatiboa da, honela kalkula daitekeena:
       ${Q_{3}-Q_{1} \over Q_{3}+Q_{1}}$
Sakabanatze neurri erlatiboa denez, datu multzo ezberdinen sakabanatze mailak erkatzeko erabil daiteke.
Abantaila gisa, jasankorra dela aipatu behar da, muturreko datuak baztertu eta kuartiletan bakarrik oinarritzen baita.

## Kanpo estekak

* Datuak: Q7269372
# Latchley

Latchley, Ingalaterrako Kornualles konderriko herri bat da.

## Kanpo estekak

* Datuak: Q6495146
* Multimedia: Latchley / Q6495146
# Latavious Williams

Latavious Williams (Starkville, Mississippi, 1989ko martxoaren 29a -) Estatu Batuetako saskibaloi jokalaria da, egun ACBko Bilbao Basket taldean aritutakoa.

## Klubak

* Tulsa 66ers (2009-2011)
* FIATC Joventut (2011-2012)
* Metros de Santiago (2012)
* Brose Baskets (2012)
* CB Sevilla (2012-2014)
* Metros de Santiago (2014)
* Bilbao Basket (2014-)

## Erreferentziak

* ↑ www.acb.com
* Datuak: Q2627142
# Lateantenna

Lateantenna Blastobasidae familiako tximeleta genero bat da. Bere espezie tipoa Lateantenna fuscella da.

## Espezieak

| Espeziea | Irudia | Egoera |
| Lateantenna fuscella | | daturik gabe |

## Kanpo estekak

* Datuak: Q10785070
* Espezieak: Lateantenna
# Lategi (Urnieta)

Lategi auzoa Urnietako lau auzo administratibo eta historikoetako bat da. Urnietaren erdialde-ekialdean kokatzen da, Goiburu auzotik iparraldera eta herriaren erdigunetik ekialdera. Landa-eremuko auzoa da, zenbait baserrik eta landetxek osatzen dutena. Auzo honetan kokatzen da Urnietako trenbidearen zatirik handiena eta Hernanirekin muga egiten du ipar-ekialdean. Izagirre baserria da bertako eraikin esanguratsuenetako bat, zeina errota izan zen eta oraindik urak biltzeko azpiegituraren zati bat gordetzen duen.

## Erreferentziak

* 1 2 «Herria» Urnietako udala 2015-01-15 (Noiz kontsultatua: 2020-10-09).

## Kanpo estekak

* Datuak: Q100237388
# Late Night with the Devil

Late Night with the Devil 2023ko Colin eta Cameron Cairnes zinema zuzendarien beldurrezko filma da.

## Sinopsia

Oharra: Atal honek istorio osoa edo amaiera argitzen du.
1977an, zuzeneko telebista transmisio bat izugarri gaizki ateratzen da, eta herrialde osoko etxeetan zorigaitza zabaldu.

## Aktoreak

* David Dastmalchian Jack Delroy
* Laura Gordon: June Ross-Mitchell
* Ian Bliss: Carmichael
* Fayssal Bazzi: Christou
* Ingrid Torelli: Lilly
* Rhys Auteri
* Georgina Haig
* Josh Quong Tart

## Erreferentziak

* ↑ «Gizartearen sareetan harrapatuta» Berria 2024-05-22 CC BY-SA 4.0 lizentziapean.

## Kanpo estekak

* Datuak: Q119718080
# Latchbrook

Latchbrook, Ingalaterrako Kornualles konderriko Saltash udalerriaren mendebaldean dagoen auzo bat da.

## Kanpo estekak

* Datuak: Q6495136
# Laurentino mendigunea

Laurentino mendiak edo Laurentinoak, frantsesez: Laurentides eta ingelesez: Laurentian Mountains edo Laurentians, Kanada ekialdeko mendikate bat da. Quebec eta Labrador probintzietan hedatzen dira eta 1.438 kilometro luze dute.
Mendikateko punturik garaiena Raoul Blanchard mendia da (1.116 m.).
* Datuak: Q75596
* Multimedia: Laurentian Mountains / Q75596
# Laurent Terzieff

Laurent Terzieff (Okzitaniako Tolosa, 1935eko ekainaren 27a - Paris, 2010eko uztailaren 2a) frantses antzezlea eta antzerki-zuzendaria izan zen. Abangoardiako antzerkiaren inguruan hasi zen lanean, Roger Blin zuzendariarekin eta Arthur Adamovekin, 1952an. Antzezle gisa zein zuzendari gisa, egile garaikideengana jo zuen bere lanak (Sławomir Mrożek, James Saunders, Edward Albee), eta absurduaren eta onirismoaren mugako errepertorioa landu zuen. Ikuskizun poetikoak idatzi zituen (Milosz, 1993-1996), eta beste zuzendari batzuen ikuskizunetan ere parte hartu zuen (Tête d'or, 1958). Hainbat filmetan ere parte hartu zuen, hala nola Luis Buñuelen La Voie lactée (1968) eta Jean-Luc Godarden Détective(1984) filmetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q523545
* Multimedia: Laurent Terzieff / Q523545
# Laurent de La Hyre

Laurent de La Hyre (Paris, 1606ko otsailaren 27a - ibidem, 1656ko abenduaren 28a) frantziar margolaria izan zen.
Paris bisitatzen zuten artista italiarren eragin handia izan zuen, baina berak ez zuen inoiz Italia bisitatu. Trantsizioko margolaria izan zen Barrokoa iritsi baino lehen, eta kolorearen erabileragatik eta irudien leuntasunagatik nabarmendu zen. 1648an, Margolaritza eta Eskulturako Frantziako Errege Akademiaren sortzaileetako bat izan zen. Richelieu kardenalaren eta beste pertsonaia nabarmen batzuen enkarguak jaso zituen, eta erretratu ugari ere egin zituen.

## Iruditegia

* Job rétabli dans sa prospérité
* Hercule et Omphale
* Thésée
* Paysage avec la Paix embrassant la Justice, 1654, Musée d'art de Toledo
* Adonis Mort
* Le rapt d'Europe
* Job
* Jugement de Salomon
* L'Apparition du Christ aux pèlerins d'Emmaüs, 1656, musée de Grenoble
* Saint Pierre guérissant
* La Conversion de saint Paul, 1637, Chapelle Saint-Anne.
* Allégorie de l'astronomie, 1649, Musée d'Orléans
* Allégorie de la Grammaire, 1650, National Gallery de Londres
* Allégorie de la Régence d'Anne d'Autriche, 1648, Chateau de Versailles
* Allégorie de l'Arithmétique
* Allégorie de la musique
* Cyrus
* Vierge à l'Enfant au coussin

## Kanpo estekak

* Datuak: Q59894
* Multimedia: Laurent de La Hyre / Q59894
# Laurentia

Laurentia Ipar Amerika osatzen duen kratoia da. Historia geologiko osoan aldi ezberdinetan banatu eta batu da beste kontinenteekin. Pangeatik abatuta Laurasiaren apurketaren ondorioz sortu zen berriro, Kretazeoan. Neogenoan Hego Amerikarekin batu zen Panamako istmoan.

## Ikus, gainera

* Laurasia
* Plaka tektonika

## Kanpo estekak

* Datuak: Q858071